P6_TA(2005)0146

Euroopa Elu- ja Töötingimuste Parandamise Fond *

Euroopa Parlamendi õigusloomega seotud resolutsioon ettepaneku kohta võtta vastu nõukogu määrus, millega muudetakse määrust (EMÜ) nr 1365/75 Euroopa Elu- ja Töötingimuste Parandamise Fondi loomise kohta (KOM(2004)0057 - C6-0040/2004 - 2004/0026(CNS))

(Nõuandemenetlus)

Euroopa Parlament,

- võttes arvesse komisjoni ettepanekut nõukogule (KOM(2004)0057) [1];

- võttes arvesse EÜ asutamislepingu artiklit 308, millele vastavalt nõukogu konsulteeris Euroopa Parlamendiga (C6-0040/2004);

- võttes arvesse kodukorra artiklit 51;

- võttes arvesse tööhõive- ja sotsiaalkomisjoni raportit (A6-0091/2005);

1. kiidab komisjoni ettepaneku muudetud kujul heaks;

2. palub komisjoni oma ettepanekut vastavalt muuta, järgides EÜ asutamislepingu artikli 250 lõiget 2;

3. palub nõukogul Euroopa Parlamenti informeerida, kui nõukogu kavatseb kõrvale kalduda Euroopa Parlamendi poolt heaks kiidetud tekstist;

4. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;

5. teeb presidendile ülesandeks edastada Euroopa Parlamendi seisukoht nõukogule ja komisjonile.

KOMISJONI ETTEPANEK | EUROOPA PARLAMENDI MUUDATUSETEPANEKUD |

Muudatusettepanek 1

PÕHJENDUS 8 A (uus)

| 8 a) Tuleb tagada fondi struktureeritud tegevus suhetes kodanikuühiskonnaga, eriti sotsiaalvaldkonnas tegutsevate valitsusväliste organisatsioonidega. |

Muudatusettepanek 2

PÕHJENDUS 11

11) Asutamislepingu artikli 3 kohaselt on ühenduse eesmärk ebavõrdsuse kaotamine ning meeste ja naiste vahelise võrdõiguslikkuse edendamine kõikides oma tegevustes. Seetõttu on asjakohane sätestada nõukogu koosseisus meeste ja naiste tasakaalustatud esindatuse soodustamine. | 11) Asutamislepingu artikli 3 kohaselt on ühenduse eesmärk ebavõrdsuse kaotamine ning meeste ja naiste vahelise võrdõiguslikkuse edendamine kõikides oma tegevustes. Seetõttu on asjakohane sätestada fondi juhtimis- ja haldusstruktuuride koosseisus meeste ja naiste tasakaalustatud esindatuse soodustamine. |

Muudatusettepanek 3

PÕHJENDUS 13

13) Fond on ainus ühenduse agentuur, millel on eraldi personalieeskirjad. Arvestades kavandatud Euroopa ühenduste personalieeskirjade reformi jõustumist 2004. aastal, on kohane see ebakooskõla parandada ning sobitada fondi personali puudutavad sätted. Nõukogu määrus (ESTÜ, EMÜ, EURATOM) nr 1860/76, millega kehtestatakse Euroopa Elu- ja Töötingimuste Parandamise Fondi personali teenistustingimused [2], kehtib jätkuvalt fondi personali suhtes, kes võeti teenistusse kõnealuse määruse eeskirjade alusel. | 13) Fond on ainus ühenduse agentuur, millel on eraldi personalieeskirjad ja selle personali tuleks kohelda sarnaselt teiste teenistujatega, kes on ühenduste poolt lepingu alusel tööle võetud ning võimaldada neile samu soodustusi, mis on sätestatud Euroopa ühenduste uute personalieeskirjadega, kaitstes samas nende omandatud õigusi, eriti seoses teenistuskäigu ja pensioniõigustega. Nii praeguse kui ka tulevase personali suhtes EÜ personalieeskirjade kehtimise tagamine toob endaga kaasa harmoniseerimise ja tõhususe eelised ning seda peaks tegema viisil, mis kulusid ei mõjuta. |

Muudatusettepanek 4

ARTIKLI 1 PUNKT 1 A (uus)Artikli 3 lõige 2 a (uus) (määrus (EMÜ) nr 1365/75))

| 1 a)artiklisse 3 lisatakse lõige 2 järgmisel kujul:2 a. Oma ülesandeid täites edendab fond asjakohaseid kontakte sotsiaalvaldkonnas tegutsevate valitsusväliste organisatsioonidega, et tagada nende struktureeritud osalemine fondi töös. |

Muudatusettepanek 5

ARTIKLI 1 PUNKT 2Artikli 5 sissejuhatav lause (määrus (EMÜ) nr 1365/75)

Fond koosneb: | Fondi juhtimis- ja haldusstruktuur koosneb: |

Muudatusettepanek 6

ARTIKLI 1 PUNKT 3Artikli 6 lõige 2 (määrus (EMÜ) nr 1365/75)

2. Lõike 1 punktides a, b ja c osutatud liikmed nimetab nõukogu põhimõttel, et iga liikmesriiki ning ülaltoodud kategooriat esindaks üks liige. Nõukogu nimetab liikmega samal ajal ja samadel tingimustel asendusliikme, kes osaleb juhatuse koosolekutel üksnes liikme äraolekul. | 2. Lõike 1 punktides a, b ja c osutatud liikmed nimetab nõukogu liikmesriikide ning iga liikmesriigi tööandjate ja töötajate organisatsioonide esitatud kandidaatide nimekirja alusel. Nõukogu nimetab liikmega samal ajal ja samadel tingimustel asendusliikme, kes osaleb juhatuse koosolekutel üksnes liikme äraolekul. |

Komisjon nimetab liikmed ja asendusliikmed, kes teda esindavad. | Komisjon nimetab liikmed ja asendusliikmed, kes teda esindavad. |

Kandidaatide nimekirja esitamisel püüavad liikmesriigid, tööandjate ja töötajate organisatsioonid tagada meeste ja naiste tasakaalustatud esindatuse juhatuse koosseisus. | Kandidaatide nimekirja esitamisel püüavad liikmesriigid, komisjon, tööandjate ja töötajate organisatsioonid tagada meeste ja naiste tasakaalustatud esindatuse juhatuse koosseisus. Üldisemas mõttes tagatakse meeste ja naiste tasakaalustatud esindatus artiklis 5 nimetatud organite puhul. |

| Iga rühm, kes esitab rohkem kui ühe kandidaadi, tagab soolise tasakaalu esitatud kandidaatide vahel. |

Nõukogu avaldab juhatuse liikmete nimekirja Euroopa Liidu Teatajas. | Nõukogu avaldab juhatuse ja büroo liikmete nimekirja Euroopa Liidu Teatajas ning fond avaldab selle oma veebilehel. |

Muudatusettepanek 7

ARTIKLI 1 PUNKT 3Artikli 6 lõige 4 (määrus (EMÜ) nr 1365/75)

4. Juhatus valib lõikes 7 nimetatud kolme rühma ja komisjoni esindajate seast esimehe ja kolm aseesimeest, kelle ametiaeg on üks aasta, mida võib aga pikendada. | 4. Juhatus valib ühe aasta pikkuseks ametiajaks, mida võib pikendada, esimehe ja kolm aseesimeest - ühe lõikes 7 nimetatud iga kolme rühma esindajate ja ühe komisjoni esindajate hulgast. |

Muudatusettepanek 8

ARTIKLI 1 PUNKT 3Artikli 6 lõige 6 (määrus (EMÜ) nr 1365/75)

6. Juhatuse otsused võetakse vastu liikmete absoluutse häälteenamusega. | 6. Juhatuse otsused võetakse vastu liikmete absoluutse häälteenamusega. Igal liikmel on üks hääl. |

Muudatusettepanek 9

ARTIKLI 1 PUNKT 3Artikli 6 lõige 8 (määrus (EMÜ) nr 1365/75)

8. Juhatus moodustab büroo. Büroo koosneb juhatuse esimehest ja kolmest aseesimehest, ühest koordinaatorist iga lõikes 7 nimetatud rühma kohta ja veel ühest komisjoni esindajast. | 8. Juhatus moodustab 11 liikmelise büroo. Büroo koosneb juhatuse esimehest ja kolmest aseesimehest, ühest koordinaatorist iga rühma kohta nagu sätestatud lõikes 7 ja iga rühma ühest esindajast ning komisjoni esindajast. Iga rühm võib nimetada kuni kolm asendusliiget, kes osalevad büroo koosolekutel täisliikmete äraolekul. |

Muudatusettepanek 10

ARTIKLI 1 PUNKT 3Artikli 6 lõige 9 (määrus (EMÜ) nr 1365/75)

9. Büroo koosolekute iga-aastase ajakava üle otsustab juhatus. Esimees kutsub liikmete taotlusel kokku büroo täiendavad koosolekud. | 9. Büroo iga-aastase koosolekute arvu otsustab juhatus. Büroo esimees kutsub liikmete taotlusel kokku täiendavad koosolekud. |

Muudatusettepanek 11

ARTIKLI 1 UNKT 3Artikli 6 lõige 10 a (uus) (määrus (EMÜ) nr 1365/75)

| 10 a. Juhatust teavitatakse üksikasjalikult ja õigeaegselt büroo tegevustest ja otsustest. |

Muudatusettepanek 12

ARTIKLI 1 PUNKTI 4 ALAPUNKT AArtikli 7 lõige 1 (määrus (EMÜ) nr 1365/75)

1. Fondi juhib juhatus, kes sätestab fondi suunised. Direktori esitatud projekti alusel võtab juhatus vastu komisjoniga kooskõlastatud tööprogrammi. | 1. Juhatus määrab kindlaks fondi strateegilised eesmärgid. Vastavalt artiklile 5 võtab juhatus direktori poolt koostatud projekti alusel vastu eelkõige eelarve, jooksva nelja aasta programmi ja iga-aastase programmi. |

Muudatusettepanek 13

ARTIKLI 1 PUNKTI 4 ALAPUNKT A A (uus)Artikli 7 lõige 2 (määrus (EMÜ) nr 1365/75)

| a a)lõige 2 asendatakse järgmisega:2. Juhatus võtab pärast komisjoni arvamuse saamist vastu oma töökorra, mis sätestab nende tegevuse praktilise korra. Töökord edastatakse teavitamise eesmärgil Euroopa Parlamendile ja nõukogule. Kolme kuu jooksul pärast töökorra edastamist võib nõukogu lihthäälteenamusega töökorda muuta. |

Muudatusettepanek 14

ARTIKLI 1 PUNKTI 4 ALAPUNKT BArtikli 7 lõige 4 (määrus (EMÜ) nr 1365/75)

4. Piiramata artiklites 8 ja 9 sätestatud direktori vastutust, võtab juhatuse poolt delegeeritud büroo kasutusele kõik vajalikud meetmed fondi juhtimiseks juhatuse koosolekute vahelisel ajal, välja arvatud need meetmed, millele on viidatud artiklites 12 ja 15. | 4. Piiramata artiklites 8 ja 9 sätestatud direktori vastutust, jälgib juhatuse poolt delegeeritud büroo juhatuse otsuste täitmist ja võtab kasutusele kõik vajalikud meetmed fondi nõuetekohaseks juhtimiseks juhatuse koosolekute vahelisel ajal. Juhatus ei tohi artiklites 12 ja 15 viidatud volitusi delegeerida büroole. |

Muudatusettepanek 15

ARTIKLI 1 PUNKT 5Artikli 9 lõige 1 (määrus (EMÜ) nr 1365/75)

1. Direktor vastutab fondi juhtimise eest ja täidab juhatuse ja büroo poolt vastu võetud otsuseid. Direktor on fondi seaduslik esindaja. | 1. Direktor vastutab nii fondi juhtimise kui ka juhatuse ja büroo poolt vastu võetud otsuste ning programmide täitmise eest. Direktor on fondi seaduslik esindaja ja võtab vastavalt artiklile 17 vastu otsuseid personaliga seotud küsimustes. |

Muudatusettepanek 16

ARTIKLI 1 PUNKT 5Artikkel 10 (määrus (EMÜ) nr 1365/75)

Iga-aastase tööprogrammi koostamisel tekkivates eriküsimustes on juhatusel direktori ettepanekul võimalus taotleda sõltumatute ekspertide arvamust. | Direktori ettepanekust lähtuvalt on iga-aastase tööprogrammi ja jooksva nelja-aastase programmi koostamisel tekkivates eriküsimustes juhatusel võimalus valida sõltumatud eksperdid ja taotleda nende arvamust. |

Muudatusettepanekud 17 ja 21

ARTIKLI 1 PUNKT 7Artikli 12 lõike 1 teine lõik (määrus (EMÜ) nr 1365/75)

7.Artikli 12 lõike 1 teine lõik asendatakse järgmisega: | 7.Artikli 12 lõike 1 esimene ja teine lõik asendatakse järgmisega: |

| 1. Direktor koostab aastase tööprogrammi igal aastal enne 1. juulit artiklis 7 nimetatud suuniste alusel. Igaaastane tööprogramm on osa jooksvast nelja aasta programmist. Iga-aastase tööprogrammi projektidele lisatakse nende läbiviimiseks vajalike kulude eelarvestus. |

Programmi koostamisel arvestab direktor ühenduse institutsioonide ning majandus- ja sotsiaalkomitee arvamust. | Programmide koostamisel arvestab direktor ühenduse institutsioonide, regioonide komitee ning Euroopa majandus- ja sotsiaalkomitee arvamust. |

Muudatusettepanek 18

ARTIKLI 1 PUNKT 7 A (uus)Artikli 12 lõige 2 (määrus (EMÜ) nr 1365/75)

| 7.a) artikli 12 lõige 2 asendatakse järgmisega:2) Direktor edastab programmid juhatusele kinnitamiseks. |

Muudatusettepanek 19

ARTIKLI 1 PUNKT 8Artikkel 17 (määrus (EMÜ) nr 1365/75)

1. Pärast [käesoleva määruse jõustumiskuupäev] fondi teenistusse võetud personali suhtes kohaldatakse Euroopa ühenduste ametnike personalieeskirju või vastavalt olukorrale Euroopa ühenduste muude teenistujate tööhõivetingimusi. Fond rakendab personali suhtes volitusi, mis on antud ametisse nimetavale asutusele või lepingut sõlmivale asutusele. | 1. Pärast [käesoleva määruse jõustumiskuupäev] fondi teenistusse võetud personali suhtes kohaldatakse Euroopa ühenduste ametnike personalieeskirju või vastavalt olukorrale Euroopa ühenduste muude teenistujate tööhõivetingimusi (CEOS). Kohaldatakse personalieeskirjade XIII lisa 2. osa. |

| 1 a. Kogu fondi personal, kes on tööle võetud vastavalt nõukogu 29. juuni 1976. aasta määrusele (ESTÜ, EMÜ, Euratom) nr 1860/76, millega kehtestatakse Euroopa Elu- ja Töötingimuste Parandamise Fondi personali teenistustingimused [3], enne [käesoleva määruse jõustumiskuupäev] kehtivad Euroopa ühenduste ametnike suhtes rakendatavad personalieeskirjad. Alates sellest kuupäevast kohaldatakse nende suhtes personalieeskirjade XIII lisa 1., 3. ja 4. osas sisalduvaid sätteid, välja arvatud artikli 22 lõiget 2. Personali liikmetel on õigus lõpetada olemasolev leping samuti nimetatud kuupäeval, ilma et nad peaksid kinni pidama määruse (ESTÜ, EMÜ, Euratom) nr 1860/76 artiklis 45 ette nähtud etteteatamistähtajast. Lepingu lõpetamisel makstava hüvitise ja töötushüvitise seisukohast käsitletakse sellist lepingu lõpetamist lepingu lõpetamisena fondi tegevuse tulemusel. |

| 1b. Fond rakendab personali suhtes volitusi, mis on antud ametisse nimetavale asutusele või lepingut lõpetavale asutusele. |

2. Juhatus võtab vastu komisjoniga kooskõlastatud asjakohased rakenduseeskirjad. | 2. Juhatus võtab vastu komisjoniga kooskõlastatud asjakohased rakenduseeskirjad. |

Muudatusettepanek 20

ARTIKKEL 2

Artikkel 2 Määrus (ESTÜ, EMÜ, EURATOM) nr 1860/76 kehtib jätkuvalt Euroopa Elu- ja Töötingimuste Parandamise Fondi personali suhtes, kes võeti tööle kõnealuse määruse eeskirjade alusel. | kustutatud |

[1] ELT C ... / ELTs seni avaldamata.

[2] EÜT L 214, 6.8.1976, lk 24.

[3] EÜT L 214, 6.8.1976, lk 24. Määrust on viimati muudetud määrusega (ESTÜ, EMÜ, Euratom) nr 680/87 (EÜT L 72, 14.3.1987, lk 15.

--------------------------------------------------